De ejtaste schriftliche Uakund vo da Au is vom 12. Dezemba 1340 wos ois Awe ze Gyesingen eitrong worn is. Awe bedeit Lond am Wossa. Scho vor da Säkularisation im Joo 1806 hom in da Au 6000 Leit glebt und es hot fimf Kirchn gem. Bis zum End vom nainzentn Joohundat hot se de Eihwohnazoi na mehra wia vadreifocht. 1808 is de Au ois Vorstod Au zur Stod erhom worn . Ob 1818 is zam mid Untagiasing (domois war domid de Siedlung am Nockaberg gmoand) a Gmoa worn. Am 1. Oktober 1854 is de Au nacha in de Stod Minga eigmoandet worn. Im Zwoatn Wejdkriag is des Viartl durch Luftangriff weitgehend zammabombd und zasteart worn. Desweng gibts do heit hauptsächle naiare Haisa aus da Nochkriagszeit.